《慈圣光献太皇后挽词二首》
宋代·陈襄

天开华德嗣音徽，尝拥其人御殿闱。
万国母仪刊积载，两朝圣嗣日光辉。
羞笾忍弃参差荇，宝匣空馀浣濯衣。
从此昭陵原上路，又添遗老泣皇妃。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。